SET ปิดลดช่วงลบเหลือ 9 จุด หลังศาลรธน. รับร่างพ.ร.บ.เลือกตั้งส.ส. ไม่ขัดรัฐธรรมนูญ
SET ปิดลดช่วงลบเหลือ 9 จุด หลังศาลรธน. รับร่างพ.ร.บ.เลือกตั้งส.ส. ไม่ขัดรัฐธรรมนูญ โดยดัชนีปิดตลาดวันนี้ ที่ระดับ 1,725.14 จุด ลบ 9.40 จุด หรือ 0.54% มูลค่าการซื้อขาย 7.75 หมื่นล้านบาท
30 พ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,725.14 จุด ลบ 9.40 จุด หรือ 0.54% มูลค่าการซื้อขาย 7.75 หมื่นล้านบาท
10 หุ้นกดดัชนีวันนี้

ด้าน นายเทิดศักดิ์ ทวีธีระธรรม ผู้ช่วยกรรมการผู้อำนวยการ สายงานวิจัย บล.เอเซีย พลัส เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้ปรับตัวลงค่อนข้างแรง เนื่องจากปัจจัยหลายด้าน ทั้งแรงกดดันจากดัชนีดาวโจนส์ที่ปรับตัวลดลงมาอย่างหนัก รวมถึงเม็ดเงินที่ไหลออก และราคาน้ำมันที่ปรับตัวลดลง เป็นตัวกดดันตลาดฯในวันนี้
สำหรับแนวโน้มภาวะตลาดฯในวันพรุ่งนี้ (31 พ.ค.) คาดว่าดัชนียังคงผันผวน แต่มีโอกาสรีบาวน์ พร้อมให้แนวรับที่ 1,700-1,710 จุด แนวต้านที่ 1,730 จุด
อย่างไรก็ตาม ในช่วงบ่ายวันนี้ ดัชนีหุ้นไทยลดช่วงลบลง จากช่วงเช้า ดัชนีปิดที่ระดับ ระดับ 1,720.02 จุด ลดลง 14.52 จุด หรือ 0.84% มูลค่าการซื้อขาย 38,249.27 ล้านบาท โดยดัชนีฯ สามารถดีดตัวกลับขึ้นมาได้ ภายหลังจากศาลรัฐธรรมนูญมีมติเป็นเอกฉันท์วินิจฉัย ร่าง พ.ร.บ.เลือกตั้ง ส.ส.ไม่ขัดหรือแย้งกับรัฐธรรมนูญ
ทั้งนี้ มีการรายงานว่า ศาลรัฐธรรมนูญได้ลงมติเป็นเอกฉันท์วินิจฉัยว่าร่าง พ.ร.บ.ประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร (ส.ส.) มาตรา 35 (4) และ (5) ไม่มีข้อความขัดหรือแย้งต่อรัฐธรรมนูญ มาตรา 95 วรรค 3 เนื่องจากการดำรงตำแหน่งตามมาตรา 35 (4) และ (5) เป็นสิทธิชนิดหนึ่ง ซึ่งรัฐธรรมนูญบัญญัติให้ออกกฎหมายจำกัดสิทธิดังกล่าวได้ตามรัฐธรรมนูญ มาตรา 95 วรรคสาม
รวมทั้งวินิจฉัยว่า มาตรา 92 วรรคหนึ่ง ไม่มีข้อความขัดหรือแย้งต่อรัฐธรรมนูญ มาตรา 85 เนื่องจากการอำนวยความสะดวกหรือจัดให้มีความช่วยเหลือในการออกเสียงลงคะแนนของคนพิการ หรือทุพพลภาพ หรือผู้สูงอายุ ตามมาตรา 92 วรรคหนึ่ง ยังอยู่ในขอบเขตของวิธีออกเสียงลงคะแนนโดยตรงและลับตามรัฐธรรมนูญ มาตรา 85 วรรคหนึ่ง
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 11,412.71 ล้านบาท ปิดที่ 51.50 บาท เพิ่มขึ้น 1.25 บาท
SCC มูลค่าการซื้อขาย 3,933.83 ล้านบาท ปิดที่ 452 บาท ลดลง 12 บาท
PTTEP มูลค่าการซื้อขาย 3,667.60 ล้านบาท ปิดที่ 132.50 บาท เพิ่มขึ้น 1.50 บาท
IVL มูลค่าการซื้อขาย 3,463.12 ล้านบาท ปิดที่ 57.50 บาท ลดลง 2.75 บาท
EA มูลค่าการซื้อขาย 3,010.10 ล้านบาท ปิดที่ 38.50 บาท ลดลง 2 บาท
 
ตลาดหุ้นเอเชีย
